《石机栈》
清代·夏宗澜

石机之栈何其高，湘流急去浮金鳌。长松历落荫云日，天风一金生秋涛。

下有深谷最幽绝，六月炎蒸常积雪。浑疑巨灵开笑口，一望惊心更挢舌。

悬厓直俯冯夷宫，周遭怪石多玲珑。射来是虎缠苔碧，叱处成羊蚀藓红。

我生素负登山癖，每遇高峰频蜡屐。独有兹山不可攀，欲上先愁无羽翼。

安得五日画石手，遣向石矶壁上走。

作者简介：江苏江阴人，字起八。雍正间由拔贡生荐授国子监助教。诗文雄健，善擘窠书。有《易义随记》、《易卦劄记》。